Cypa
Cypa – upė Klaipėdos rajone, tekanti iš Kalotės ežero į Baltijos jūrą. Žemupyje kerta kelią  2217  Klaipėda–Dargužiai–Karklė . Upės vaga daugelyje ruožų sureguliuota. Priklauso Lietuvos pajūrio upių baseinui. Upės kodas LR upių klasifikatoriuje – 20010750, ilgis – 6,1 km, baseino plotas – 7,8 km². Gyvenvietės prie Cypos: Zeigiai (čia yra Cypos gatvė), Normantai, Karklė. Upėvardis (dar žinomas kaip Cypos upė, Cypo upė) yra asmenvardinės kilmės (iš Cypas).